Ventspils iela (Rīga)
Šis raksts ir par ielu Rīgā. Par citām jēdziena Ventspils iela nozīmēm skatīt nozīmju atdalīšanas lapu. Ventspils iela ir iela Rīgas Zemgales priekšpilsētas Āgenskalna, Pleskodāles un Šampētera apkaimēs, kas sākas krustojumā ar Liepājas ielu un beidzas krustojumā ar Kalnciema ielu. Ielas kopējais garums ir 2350 metri, tā sadalīta vairākos krasi atšķirīgos posmos un pārdalīta ar dzelzceļa līniju, kas šķērsojama vienīgi gājējiem. Ventspils iela savu nosaukumu ieguva 1884. gadā un laika gaitā tas palicis nemainīgs.